
Véleményező: Pénzügyi, Ügyrendi és Városfejlesztési Bizottság 
 
Döntéshozatal: rendelet: minősített többség (Mötv. 50. §. alapján)
		 határozat: egyszerű többség

Tárgyalás módja: nyilvános ülés

Tisztelt Képviselő-testület !

A jogalkotásról szóló 2010. évi CXXX. törvény 22. §-a alapján az önkormányzati rendeletek felülvizsgálatáról a jegyző gondoskodik az alábbi szempontok alapján:
a) az elavult, szükségtelenné vált,
b) a jogrendszer egységébe nem illeszkedő,
c) a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható,
d) a normatív tartalom nélküli, tartalmilag kiüresedett vagy egyéként alkalmazhatatlan, vagy
e) az indokolatlanul párhuzamos vagy többszintű szabályozást megvalósító,
            jogszabályi rendelkezéseket hatályon kívül kell helyezni, illetve módosítani szükséges.

A törvényi előírásoknak megfelelően áttekintettük a helyi önkormányzati rendeleteket és javaslatot teszünk az elavult, szükségtelenné vált vagy normatív tartalom nélküli, tartalmilag kiüresedett rendeletek hatályon kívül helyezésére. 
( A hatályos rendeleteket az előterjesztés 1. számú melléklete tartalmazza)

A felülvizsgálat kiterjedt azon rendeletekre is, amelyek érdemi szabályozást tartalmaznak, azonban rendelkezései már végrehajtottá váltak vagy a magasabb szintű jogszabályok változásai miatt módosításuk, illetve új rendelet alkotása szükséges.
 
I. Hatályon kívül helyezendő rendeletek:

1) 21/2008.(XI.28.) rendelet 
Martfű Város Hulladékgazdálkodási Tervéről
A hatályon kívül helyezés azért szükséges, mert helyi hulladékgazdálkodási tervet nem kell készíteni, az Országos Hulladékgazdálkodási Közszolgáltatási Tervben foglaltakat kell a közszolgáltatóknak végrehajtani. 
A helyi hulladékgazdálkodás alapelveit Martfű Város Önkormányzatának Környezetvédelmi Programja tartalmazza. 

2) 13/2012.(IV.27.) önkormányzati rendelet
a 2011. évi pénzügyi terv teljesítéséről 

3) 12/2013.(IV.26.) önkormányzati rendelet 
a 2012. évi pénzügyi terv teljesítéséről 

4) 4/2014.(II.28.) önkormányzati rendelet
az önkormányzat 2014. évi költségvetésének megállapításáról

5) 10/2014.(V.5.) önkormányzati rendelet 
az önkormányzat 2013. évi költségvetésének teljesítéséről 

6) 9/2015.(V.4.) önkormányzati rendelet 
az önkormányzat 2014. évi költségvetésének végrehajtásáról 

A 2-6.) pontban foglalt rendeletek végrehajtottá váltak, így hatályon kívül helyezésükről intézkedni szükséges. 
A hatályos rendeletek tartalmi felülvizsgálatát követően az alábbi rendeletek módosítása szükséges, elsősorban a magasabb szintű jogszabályok illetve a helyi társadalmi viszonyok változása következtében. 
Ezen rendeletek módosítására vonatkozó előterjesztéseket folyamatosan, de legkésőbb 2016. december 31-ig a Képviselő-testület elé terjesztjük. 

II. Módosítandó rendeletek:

1) 21/2004.(IX.17.) rendelet 
a helyi népszavazásról és népi kezdeményezésről 

2) 7/2006.(IV.27.) rendelet 
A helyi Építési Szabályzatról

3) 19/2008.(X.31.) rendelet 
A város címeréről és zászlajáról 

4) 20/2008.(XI.28.) rendelet 
A település környezetvédelmének szabályairól 

5) 26/2013.(XII.6.) önkormányzati rendelet
Az egészségügyi alapellátások körzeteinek megállapításáról

6) 28/2013.(XII.6.) önkormányzati rendelet
A hivatali helyiségen kívüli és a hivatali munkaidőn kívül történő házasságkötés engedélyezésének szabályairól és a családi események szolgáltatási díjairól. 

· A képviselő-testület és a bizottságok javaslatainak megfelelően az Egészségügyi, Foglalkoztatási és Szociális Bizottság és az Oktatási, Művelődési, Sport, Civil és Egyházi Kapcsolatok Bizottsága az önkormányzati ösztöndíj rendszerének felülvizsgálata kapcsán az alábbi rendeletek módosítására vonatkozó javaslatok kidolgozását végzi jelenleg: 

7) 29/2011.(IX.30.) önkormányzati rendelet 
A Bursa Hungarica Felsőoktatási önkormányzati ösztöndíjpályázat helyi szabályairól

8) 31/2011.(X.28.) önkormányzati rendelet 
A Szakképzési Ösztöndíjról

9) 20/2013.(VII.19.) önkormányzati rendelet 
Martfű ifjú tehetségeinek támogatásáról 

· A Pénzügyi, Ügyrendi és Városfejlesztési Bizottság a lakásgazdálkodás felülvizsgálata során az alábbi rendeletek módosítására vonatkozóan tesz majd javaslatot a Képviselő-testületnek: 

10) 36/2011.(XII.16.) önkormányzati rendelet
Az önkormányzati tulajdonú lakások és helyiségek bérletéről 

11) 11/2013.(III.29.) önkormányzati rendelet 
A lakóépületek felújításához nyújtandó támogatásról 


· Az alábbi rendeletek módosítására pedig a Képviselő-testület 2016. április 28-i ülésén kerül sor:

12) 14/2013.(IV.26.) önkormányzati rendelet
Martfű Város Önkormányzati Képviselő-testületének Szervezeti és Működési Szabályzatáról

13) 27/2013.(XII.6.) önkormányzati rendelet
a temetőkről és a temetkezés rendjéről 

14) 9/2014.(IV.9.) önkormányzati rendelet
a hulladékgazdálkodási közszolgáltatásról 

15) 3/2015.(II.27.) önkormányzati rendelet
a települési támogatásról


Kérem a Tisztelt Képviselő-testületet, hogy az alábbi határozati javaslat elfogadásával hagyja jóvá az önkormányzati rendeletek felülvizsgálatát, valamint a mellékelt rendelet-tervezet jóváhagyásával a deregulációt végezze el. 


Határozati javaslat: 

Martfű Város Önkormányzata Képviselő-testületének
……../2016.(……..) határozata


az önkormányzati rendeletek felülvizsgálatáról 

Martfű Város Önkormányzatának Képviselő-testülete megtárgyalta az önkormányzati rendeletek felülvizsgálatáról szóló előterjesztést, mely alapján az alábbi döntést hozta: 

I. Martfű Város Önkormányzata Képviselő-testületének a

1) 21/2004.(IX.17.) rendeletét
a helyi népszavazásról és népi kezdeményezésről, 

2) 7/2006.(IV.27.) rendeletét 
A helyi Építési Szabályzatról,

3) 19/2008.(X.31.) rendeletét 
A város címeréről és zászlajáról, 

4) 20/2008.(XI.28.) rendeletét
A település környezetvédelmének szabályairól, 

5) 26/2013.(XII.6.) önkormányzati rendeletét
Az egészségügyi alapellátások körzeteinek megállapításáról,

6) 28/2013.(XII.6.) önkormányzati rendeletét
A hivatali helyiségen kívüli és a hivatali munkaidőn kívül történő házasságkötés engedélyezésének szabályairól és a családi események szolgáltatási díjairól, 

a helyi társadalmi viszonyok illetve a magasabb szintű jogszabályok változása miatt módosítani szükséges.

A rendelet módosításokat folyamatosan, de legkésőbb 2016. december 31. napjáig a Képviselő-testület elé be kell terjeszteni. 

Felelős: jegyző 


II. Az önkormányzat ösztöndíjrendszerének valamint a lakásgazdálkodás felülvizsgálata során
     a szabályozást tartalmazó önkormányzati rendeletek módosítására a feladattal érintett
     bizottságok tegyenek javaslatot. 

Felelős: Valamennyi bizottság elnöke

Határidő: 2016. december 31. 

Erről értesülnek: 
1. JNSZ Megyei Kormányhivatal 
2. Valamennyi képviselő helyben
3. Martfű Város Jegyzője 

Martfű, 2016. április 18.

Szász Éva 
jegyző

Látta: Dr. Papp Antal 
           polgármester

